CELEX: 62018TA0083
Language: el
Date: 2018-12-13 00:00:00
Title: Υπόθεση T-83/18: Απόφαση του Γενικού Δικαστηρίου της 13ης Δεκεμβρίου 2018 — CH κατά Κοινοβουλίου (Υπαλληλική υπόθεση — Διαπιστευμένοι κοινοβουλευτικοί βοηθοί — Άρθρο 24 του ΚΥΚ — Αίτημα αρωγής — Άρθρο 12α του ΚΥΚ — Ηθική παρενόχληση — Συμβουλευτική επιτροπή για την παρενόχληση και την πρόληψή της στον χώρο εργασίας η οποία εξετάζει καταγγελίες διαπιστευμένων κοινοβουλευτικών βοηθών κατά μελών του Ευρωπαϊκού Κοινοβουλίου — Απορριπτική απόφαση επί του αιτήματος αρωγής — Δικαίωμα ακροάσεως — Αρχή της εκατέρωθεν ακροάσεως — Άρνηση κοινοποιήσεως της γνωμοδοτήσεως της συμβουλευτικής επιτροπής και των πρακτικών εξετάσεως των μαρτύρων — Άρνηση του καθού-εναγομένου θεσμικού οργάνου να συμμορφωθεί προς μέτρο διεξαγωγής αποδείξεων του Γενικού Δικαστηρίου)

4.3.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 82/55
            
         
      Απόφαση του Γενικού Δικαστηρίου της 13ης Δεκεμβρίου 2018 — CH κατά Κοινοβουλίου
      (Υπόθεση T-83/18) (1)
      
      ((Υπαλληλική υπόθεση - Διαπιστευμένοι κοινοβουλευτικοί βοηθοί - Άρθρο 24 του ΚΥΚ - Αίτημα αρωγής - Άρθρο 12α του ΚΥΚ - Ηθική παρενόχληση - Συμβουλευτική επιτροπή για την παρενόχληση και την πρόληψή της στον χώρο εργασίας η οποία εξετάζει καταγγελίες διαπιστευμένων κοινοβουλευτικών βοηθών κατά μελών του Ευρωπαϊκού Κοινοβουλίου - Απορριπτική απόφαση επί του αιτήματος αρωγής - Δικαίωμα ακροάσεως - Αρχή της εκατέρωθεν ακροάσεως - Άρνηση κοινοποιήσεως της γνωμοδοτήσεως της συμβουλευτικής επιτροπής και των πρακτικών εξετάσεως των μαρτύρων - Άρνηση του καθού-εναγομένου θεσμικού οργάνου να συμμορφωθεί προς μέτρο διεξαγωγής αποδείξεων του Γενικού Δικαστηρίου))
      (2019/C 82/65)
      Γλώσσα διαδικασίας: η γαλλική
      
         Διάδικοι
      
      
         Προσφεύγουσα-ενάγουσα: CH (εκπρόσωποι: C. Bernard-Glanz και A. Tymen, δικηγόροι)
      
         Καθού-εναγόμενο: Ευρωπαϊκό Κοινοβούλιο (εκπρόσωποι: D. Boytha και E. Taneva)
      
         Αντικείμενο
      
      Προσφυγή-αγωγή δυνάμει του άρθρου 270 ΣΛΕΕ με αίτημα, αφενός, την ακύρωση της αποφάσεως του Κοινοβουλίου της 20ής Μαρτίου 2017 με την οποία η επιφορτισμένη με τη σύναψη των συμβάσεων προσλήψεως αρχή αυτού του θεσμικού οργάνου απέρριψε το αίτημα αρωγής που είχε υποβάλει η προσφεύγουσα-ενάγουσα στις 22 Δεκεμβρίου 2011 και, αφετέρου, χρηματική ικανοποίηση λόγω της βλάβης που φέρεται να υπέστη η προσφεύγουσα-ενάγουσα.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Ακυρώνει την απόφαση του Ευρωπαϊκού Κοινοβουλίου της 20ής Μαρτίου 2017, με την οποία η επιφορτισμένη με τη σύναψη των συμβάσεων προσλήψεως αρχή αυτού του θεσμικού οργάνου απέρριψε το αίτημα αρωγής που είχε υποβάλει η CH στις 22 Δεκεμβρίου 2011.
               
            
                  2)
               
               
                  Υποχρεώνει το Κοινοβούλιο να καταβάλει στη CH, ως χρηματική ικανοποίηση λόγω της προκληθείσας ηθικής βλάβης, ποσό ύψους 8 500 ευρώ.
               
            
                  3)
               
               
                  Απορρίπτει την προσφυγή-αγωγή κατά τα λοιπά.
               
            
                  4)
               
               
                  Καταδικάζει το Ευρωπαϊκό Κοινοβούλιο στα δικαστικά έξοδα.
               
            
         (1)  EE C 134 της 16.4.2018.